
BISMILLAHIRRAHMANIRRAHIM 


{1} UBADA BIN SAMIT RD KI RIVAYAT 
KA KHULASA. 
Rasulullah® ne farmaya Allah taala ne 


sabse pehle kalam ko paida farmaya, 
phir us kalam ko likhne ka hukam diya, 
kalam ne arz kya ae Rabbul Aalamin kya 
likhu? Allah taala ne farmaya takdeer 
likho, chunanche kalam ne un chizo ko 
likha jo ab tak ho chuki he aur jo aainda 
kayamat tak hone vali he. 

Vazahat- ‘Takdeer par imaan lana farz 
he, insaan ko pahunchne vali har 
achchhai ya buraai uske mukaddar me 
likhi huyi hoti he, albatta Allah taala ne 

akal aur samaz ki daulat se 
navaz kar insaan ko neki aur f{- 
badi dono ke raaste vazeh kar A 
diye he, neki ka raasta ikhtiyar 
karne par usse Allah taala ki razaa aur 
inaam aur ikram hasil hota he, buraai ka 
raasta ikhtiyar karne par usse saza aur 


azaab milta he. Adhik malumat ke liye 
padhiye tarjuma aur tafsir sure Kamar49, 
Dahar3, Balad8- 10. 


{2} ABDULLAH BIN UMAR RD KI 
RIVAYAT KA KHULASA 

Rasulullah= tashrif laaye, aapke haatho 
me do kitabe thi, aapne sahaba (rd) se 
mukhatib hokar farmaya kya tum jaante 
ho ki ye do kitabe kya he? hamne arz kya 
ki ae Allah ke Rasul! hame malum nahi, 
aaphi bata dijiye. 

Aap=* ne daayni haath vali kitab ke bare 

me farmaya ye kitab Allah 
Taala ki taraf se he jisme 
jannat me jaane valo ke 
naam, unke baap dada aur . 
unke kabilo ke naam he aur phir aakhir 
me ise mukammal kar diya he, lihaza 
isme kami ya jiyadati nahi ho sakti. 

Phir Aap ne baaye haath vali kitab ke 
bare me farmaya ki ye Allah taala ki taraf 
se aisi kitab he jisme jahannam me jaane 
valo ke naam, unke baap dada aur unke 
kabilo ke naam he, phir aakhir me isse 
mukammal kar diya he, lihaza ab isme 
na to jiyadati ho sakti he aur na hi kami. 
Ye sunkar sahaba (rd) ne arz kya ae 
Allah ke Rasul! agar ye chiz pehle hi se 
taai ho chuki he to phir (nek) amal karne 
ki kya zarurat he? 


Aap ne farmaya islami shariat ke mutabik 

apne amal ko achchhi tarah 
mazbut karo, Allah taala ki § 
nazdikiya haasil karo isliye ki \ 
jannat me jaane valo ka khatma 4e& 
jannat valo ke amal par hota he chahe 
Zindagi me usne kaise hi aamal kiye ho. 
Aur jahannam me jaane valo ka khatma 
jahannam valo ke amal par hota he 
chahe unke aamal jaise bhi rahe ho. 
Phir Aap# ne farmaya tumhare rab ko 
pehle se hi malum he ki ek jamat jannati 
he aur ek jamat jahannami. 





{3} ABU HURAIRAH RD KI RIVAYAT KA 
KHULASA 

Rasulullah® ne farmaya jab Allah taala 
ne hajrat Adam (al) ko paida farmaya, 
unki kamar par haath fera to usse ve 
tamam roohe nikal padi jinhe Allah taala 
ne kayamat tak paida farmana tha, aur 

adami ki dono aankho ke 
darmiyan nur ki chamak ko f- 
roshan kya phir unko hajrat y 
Adam (al) kesaamne pesh kya. 422 
hajrat Adam (al) ne puchha ae mere rab 
ye kaun he? Allah taala ne farmaya ye 
tumhari aulad he. Phir hajrat Adam (al) 
ne unme ek adami ko dekha to uski 
aankho ke darmiyan noor ki chamak 
unhe bahut achchhi lagi. 


Hajrat Adam (al) ne poocha ae mere rab 
ye kaun he? Allah taala ne farmaya ye 
Daood he, hajrat Adam (al) ne arz kya ae 
rab iski umar kitni he? Allah taala ne 
farmaya iski umar 60 saal he, hajrat 
Adam (al) ne arz kya ae rab isko meri 
umar me se 40 saal ataa farma de. 

Rasulullah# ne farmaya ki jab hajrat 
Adam (al) ki umar khatam hone me 40 

Saal baaki reh gaye to unke 
pas ‘malaikul maut’ (maut ka [- 
farishta) aaya, hajrat Adam 
(al) ne puchha ki kya meri . 
umar ke abhi 40 saal baaki nahi he? 
‘malaikul maut’ ne kaha kya Aap ne apni 
umar ke 40 saal apne bete hajrat Daood 
ko nahi diye the, hajrat Adam (al) ne 
(bhool jaane ki vajah se) inkaar kar diya 
to unki aulad issi vajah se kuchh chizo ka 
inkaar kar deti he, hajrat Adam (al) ne 
bhulkar darakht ka phal khaya to unki 
aulad bhi bhulti he aur hajrat Adam (al) 
se galti huyi to unki aulad se bhi galtiya 
hoti he. 





{4} ABU MUSA ASHARI RD KI RIVAYAT 
KA KHULASA 
Rasulullah® ne farmaya Allah taala ne 


hajrat Adam (al) ko tamam zamin se 

hasil ki gayi mitti ki ek mutthi 
se paida farmaya, lihaja { 
hajrat Adam (al) ki aulad Xt 
zamin ke mutabik paida huyi, 
chunanche insaano me _ baaz_ surkh, 
safed, siyah, aur baaz darmiyane rang ke 
he, baaz naram mijaaj, sakht mijaaj he 
aur baaz pak (momin) aur baaz napak 
(kafir) he. 


{5} ANAS RD KI RIVAYAT KA KHULASA 
Rasulullah# kasrat ke saath ye duva 
farmate the tarjuma- ae dilo ke ferne 
vale mere dil ko apne deen par kayam 
rakhiye. 

Mene arz kya ae Allah ke Rasul! ham aap 
par imaan laye aur aapke laye huve deen 
aur Shariat par bhi imaan laye to kya ab 
bhi aap hamare bare me darrte he (ki 
kahi ham gumrah na ho jaye)? Aap= ne 

farmaya beshak dil Allah 
taala ki do ungliyo ke f 
darmiyan he, lihaza Allah jis N a, 
tarah chahta he dilo ko ferdeta a=: 
he. [Isliye upar darz huvi duva rozana 


har namaz ke baad maangyel]. 





{06} UMAIR RD KI RIVAYAT KA 
KHULASA 
Mene arz kya ae Allah ke Rasul! ve 


amaliyat jinhe ham shifa ke liye padhte 
he aur ve davaye jinhe sehat ko hasil 
karne ke liye ham istemal karte he aur ve 
chize jinhe apni hifazat ke taur par ham 
istemal karte he (jaise dhaal, dum 
vagairah) kya ye chize Allah ki takdeer 
ko badal deti he? Aapne farmaya ye bhi 
Allah ki takdeer ke mutabik he. 


Vazahat- Bimari se shifa ke liye dum karna 
ya dava istemal karna ya apni hifazat ke liye 

dhaal vagairah istemal karna 
tamam chize Allah taala ki 
takdeer ke mutabik he, isliye ki 
insaan ki takdeer me ussi tarah 4 
likha hota he ki agar ye fala ilaaz 
karvayega to isse shifa mil jayegi lihaja vo 
ilaaz karvane par mariz ko shifa miljaati he, 
isliye ye tamam kaam kare. 





{77} ABDULLAH BIN AMAR RD KI 
RIVAYAT KA KHULASA 
Rasulullah= ne farmaya Allah taala ne 


apni makhluk (jinnato aur insaano) ko 
julmat (yani shahvat aur ichchha) vale 
paida kya, phir unpar apne noor ki 
roshni daali lihaza jisko vo roshni mil 
gayi vo hidayat paagaya aur jisko vo 
roshni nahi mili vo gumrahi me pada 
raha, Isliye me kehta hu ki Allah ki 
takdeer par kalam ki tahrir khushk (suk) 

ho chuki he. 


{8} HAJ RAT ALI RD KI 
RIVAYAT KA KHULASA vw 
Rasulullah=# ne farmaya koi 
adami us vakt tak momin nahi ban sakta 
jab takki vo char chizo par imaan na 
laye, 

a] Vo is baat ki gavahi de ki Allah ke 
alava koi hakiki (vastavik) mabud nahi. 


b] Ye bhi gavahi de ki me Allah ka bheja 
huva sachcha Rasul hu. 


c] Maut aur marne ke baad dobara uthne 
par yakin rakhe. 
d]| Takdeer par imaan rakhe. 





{9} ABDULLAH BIN UMAR RD KI 
RIVAYAT KA KHULASA 

Rasulullah= ne farmaya meri ummat 
me pehli ummato ki tarah zamin me 

dhasa jana aur shakle tabdil 
ho jaana bhi hoga aur ye 
azaab un logo ko hoga jo 
takdeer ko joothlane vale he. 
"ae hamare rab tu hame un logo me 
shamil na farmaye". 





{10 } MATAR BIN UKAMIS RD KI 
RIVAYAT KA KHULASA 

Rasulullah# ne farmaya jab Allah taala 
kisi adami ke baare me faisla farmate he 
ki vo fala ilaake me maut payega to Allah 
taala usko us ilaake ki taraf le jaane ka 
koi sabab bana dete he. 


Ek Hazar Muntakhab Hadeese Mishkat Sharif se 
lipyantaran kiya he. 

